32001D0177
L 068/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 15 февруари 2001 година
за изменение на Решение 97/252/ЕО относно изготвяне на временни списъци на предприятия от трети страни, от които е разрешен вносът в държавите-членки на мляко и млечни продукти за консумация от човека
(нотифицирано под номер С(2001) 378)
(текст от значение за ЕИП)
(2001/177/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕO на Съвета от 22 юни 1995 г. относно условията за изготвяне за преходен период на временни списъци на предприятия от трети страни, на които е разрешено да внасят в държавите-членки определени продукти от животински произход, риба и рибни продукти или живи двучерупчести мекотели (1), последно изменено с Решение 98/603/ЕО на Съвета (2), и по-специално член 5 от него,
като има предвид, че:
(1)
Решение 95/340/ЕО на Комисията (3), последно изменено с Решение 96/584/ЕО (4) съдържа списъка на страните, които не са членки, от които държавите-членки разрешават вноса на мляко и млечни продукти.
(2)
Здравните и ветеринарните условия за внос, както и изискванията за сертифициране при вноса на мляко и млечни продукти, предназначени за консумация от човека, от страни, които фигурират в този списък, са установени съответно с Решения 95/342/ЕО (5) и 95/343/ЕО (6) на Комисията, последно изменени с Решение 97/115/ЕО (7).
(3)
Комисията е получила от определени страни, които не са членки, списък на предприятията, с гаранции, че отговарят изцяло на здравните изисквания на Общността и уверения, че ако дадено предприятие не ги спазва, неговата експортна дейност ще бъде прекратена.
(4)
Комисията е получила от определени страни, които не са членки, съответните план и програма за мониторинг на остатъчните продукти в млякото и млечните продукти, предназначени за консумация от човека, съгласно изискванията на Директива 96/23/ЕО (8).
(5)
Решение 97/252/ЕО на Комисията (9), последно изменено с Решение 1999/52/ЕО (10), изготви списък на страните, които не са членки, от които е разрешен вноса в държавите-членки на мляко и млечни продукти за консумация от човека.
(6)
Определени страни, които не са членки, са уведомили Комисията за изменения в списъците на предприятията, фигуриращи в Решение 97/252/ЕО, и са ѝ предоставили удовлетворителни гаранции, че те отговарят на съответните здравни изисквания на Общността за износ в Общността.
(7)
Държавите-членки са информирани за тези изменения, посредством процедурата, определена в член 5 от Решение 95/408/ЕО.
(8)
Хранителната и ветеринарна служба извърши инспекции в повечето от страните, посочени в тези списъци и посети определени предприятия, за да се увери, че те са в съответствие с изискванията на Общността по отношение на валидността на гаранциите, предоставени от компетентните органи на страните.
(9)
Съгласно член 2, параграф 4 от Решение 95/408/ЕО, предприятията на страните, които не са членки, в които не са били проведени проверки на място от Комисията, но които са отговаряли на всички други условия съгласно член 2, параграф 1, могат да бъдат включени в списъците. Въпреки това вносът от тези предприятия не се ползва от намалени физически проверки.
(10)
Съгласно член 5, параграф 4 от Решение 95/408/ЕО Комисията редовно приема решения, необходими за актуализирането на списъците на предприятията и ги публикува в Официален вестник на Европейските общности.
(11)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложението към Решение 97/252/ЕО се заменя от приложението към настоящото решение.
Член 2
Адресати на настоящото решение са държавите-членки.
Съставено в Брюксел на 15 февруари 2001 година.